# **Z M L U V A  O  D I E L O č.............................**

uzatvorená v súlade s § 536 nasl. Obchodného zákonníka

## Článok 1 – Zmluvné strany

1.1 Objednávateľ : levické mliekárne, a.s.

 Sídlo: Júrska cesta č. 2, 934 01 Levice

 Zastúpený: Ing. Miloš Polerecký, člen predstavenstva, Ing. Pavel Kyselica, člen predstavenstva

Tel: 036/63 77 378

 E-mail: monika.kalocaiova@levmilk.sk, sekretariat@levmilk.sk

 IČO: 31 412 271

 IČ DPH: SK2020401504

 Bankové spojenie: Všeobecná úverová banka , a.s., Mlynské nivy 1, 829 90 Bratislava

 IBAN: SK37 0200 0000 0000 1320 5152

Zapísaný: Obchodný register Okresného súdu Nitra, Oddiel: Sa, Vložka číslo:  47/N

 /ďalej len Objednávateľ/

* 1. Zhotoviteľ:

Sídlo Zhotoviteľa:

Registrácia:

Zastúpený:

Číslo účtu:

Bankové spojenie:

IČO:

DIČ, IČ DPH:

Tel:

E-mail:

/ďalej len Zhotoviteľ/

**Preambula**

Táto zmluva sa uzatvára ako výsledok obstarávania v zmysle výzvy na predkladanie ponúk

zo dňa: ...................

**Článok 2.**

**Predmet zmluvy**

* 1. Touto zmluvou o dielo sa Zhotoviteľ zaväzuje, že v rozsahu a za podmienok dohodnutých v tejto zmluve zrealizuje pre Objednávateľa stavebné práce na stavbe podľa výzvy s názvom:  **„FOTOVOLTICKÝ ZDROJ, LEVMILK – stavebné práce“** v zmysle projektovej dokumentácie a oceneného výkazu výmer (ďalej len „Dielo“). Objednávateľ má, na základe osobitnej žiadosti o nenávratný finančný príspevok, záujem stavbu financovať prostredníctvom Operačného programu Kvalita životného prostredia, OPKZP-PO4-SC421-2018-46, kód projektu v ITMS2014+: 310040W694 (ďalej len „Projekt“), a Zhotoviteľ má záujem vykonať stavebné práce pre Objednávateľa pri realizácii Diela. Zmluvné strany za týmto účelom uzatvárajú podľa § 536 a nasl. Obchodného zákonníka túto zmluvu o dielo (ďalej len "**Zmluva**").
	2. Zhotoviteľ sa zaväzuje zhotoviť Dielo riadne a včas a bez vád a nedorobkov ho odovzdať Objednávateľovi podľa podmienok dohodnutých v tejto zmluve.
	3. Objednávateľ sa zaväzuje dokončené Dielo bez vád a nedorobkov od Zhotoviteľa prevziať a zaplatiť zmluvne dohodnutú cenu podľa podmienok dohodnutých v tejto zmluve.
	4. Zhotoviteľ potvrdzuje, že sa v plnom rozsahu oboznámil s obsahom a rozsahom Diela, že sú mu známe technické, kvalitatívne a iné podmienky súvisiace s realizáciou Diela, vie zabezpečiť všetky požadované materiály a výrobky, a že disponuje takými kapacitami a odbornými znalosťami, ktoré sú k zhotoveniu Diela v dohodnutej lehote potrebné.

**Článok 3.**

**Vykonávanie diela, rozsah prác**

3.1. Ukončenie Diela, resp. doba realizácie Diela zahŕňa prevzatie a odovzdanie staveniska, vypratanie staveniska príp. jeho úpravu do pôvodného stavu, odovzdávacie a preberacie konanie stavby vrátane zaobstarania príloh k odovzdávaciemu a preberaciemu protokolu. Zmluvné strany sa dohodli, že Dielo môže byť realizované v čiastkových dodávkach na základe dohody zmluvných strán v závislosti od zabezpečenia finančných prostriedkov na realizáciu diela Objednávateľom.

3.2 Objednávateľ písomne vyzve Zhotoviteľa na prevzatie staveniska a Zhotoviteľ sa zaväzuje prevziať stavenisko do 3 pracovných dní od doručenia tejto výzvy Zhotoviteľovi.

3.3 Zhotoviteľ zrealizuje Dielo resp. časť Diela podľa výkazu výmer a projektovej dokumentácie vypracovanej autorizovanou osobou.

3.4 Zhotoviteľ uskutoční práce vo vlastnom mene a na vlastnú zodpovednosť a Dielo ako celok neodovzdá na realizáciu tretej osobe.

3.5 Zhotoviteľ bude pri plnení predmetu zmluvy postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné právne predpisy a podmienky tejto zmluvy. Zhotoviteľ sa bude riadiť východiskovými podkladmi a pokynmi Objednávateľa.

3.6 Pokiaľ sa kedykoľvek v priebehu vykonávania prác zistí chyba v realizovaní stavebných prác, Zhotoviteľ je povinný takú vadu na vlastné náklady odstrániť ku spokojnosti Objednávateľa.

3.7 Zhotoviteľ zodpovedá za škody a uplatnené sankcie orgánov a organizácií, ktoré počas výstavby spôsobí.

3.8 Objednávateľ má právo dožadovať sa voči Zhotoviteľovi, aby odstránil chyby, ktoré spôsobil nesprávnym vyhotovením Diela, a to priebežne ešte aj pred odovzdaním Diela.

**Článok 4.**

**Cena diela a platobné podmienky**

4.1 Cena uvedená v tejto Zmluve je dohodnutá na základe výsledkov verejného obstarávania. Cena za vykonanie Diela je určená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v zmysle vyhl. MF SR 87/1996 Z. z., ktorou sa zákon o cenách vykonáva v znení neskorších predpisov.

|  |  |
| --- | --- |
| Zmluvná cena celkom bez DPH (EUR)  |  |
| DPH 20% (EUR)  |  |
| **Zmluvná cena celkom s DPH (EUR)**  |  |

**Slovom:**

4.2 Prílohu č. 1 Zmluvy o dielo tvorí rozpočet (ocenený výkaz výmer), u ktorého Zhotoviteľ prehlasuje, že je podľa projektovej dokumentácie Diela. Zhotoviteľ prehlasuje, že sa s Prílohou č. 1 oboznámil, táto je úplná a je vyhotovená v súlade s technickými normami.

4.3 Cena Diela, dohodnutá oboma zmluvnými stranami zahŕňa všetky vykázané a ocenené práce, dodávky a ďalšie súvisiace práce, ktoré budú potrebné pri realizácii Diela, alebo potrebné k odovzdaniu Diela do užívania.

4.4 Cena dohodnutá v Čl. 4.1 kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:

1. technicko-kvalitatívnych parametrov uvedených v technických normách a predpisoch, platných na území Slovenskej republiky,
2. podmienok realizácie Diela:
	* vybudovanie zariadenia staveniska a náklady súvisiace so zabezpečením staveniska pred vstupom cudzích osôb,
	* náklady na stráženie staveniska a stavby (ak bude potrebné),
	* náklady súvisiace s bezpečnosťou a ochranou zdravia pri práci počas výstavby,
	* náklady na zaistenie bezpečnosti technických zariadení počas výstavby,
	* náklady vynaložené na požiarnu ochranu v priebehu výstavby,
	* spotreba energií.

4.5. Zhotoviteľ sa nemôže dovolávať a uplatňovať nároky na zvýšenie ceny diela v prípade:

1. vlastných chýb,
2. nepochopenia zadania a výkazu výmer v súťažných podkladoch,
3. nedostatkov riadenia a koordinácie činností pri príprave a realizácii Diela.

4.6. Ako podklad pre ocenenie Diela, z ktorého vyplýva rozsah stavebných a montážnych prác a charakteristické špecifikácie dodávok, boli použité všetky dokumenty, materiály a informácie, ktoré poskytol Objednávateľ vo výzve na predkladanie ponúk za účelom predkladania ponúk, najmä podklady:

* + výzva na predkladanie ponúk,
	+ projektová dokumentácia,
	+ výkaz výmer.

4.7. Fakturácia a platenie prác a dodávok materiálu budú v zmysle dohody zmluvných strán vykonávané mesačne, formou faktúr vystavených na základe Zhotoviteľom predložených a Objednávateľom potvrdených súpisov skutočne vykonaných prác za predchádzajúci mesiac. Zhotoviteľ predloží mesačný súpis skutočne vykonaných prác a dodávok materiálu vždy najneskôr v piaty deň nasledujúceho kalendárneho mesiaca a Objednávateľ tento odsúhlasí, alebo k nemu uvedie svoje výhrady najneskoršie do 5 pracovných dní od predloženia tohto súpisu. V prípade, ak Objednávateľ k mesačnému súpisu skutočne vykonaných prác predloženému Zhotoviteľom uvedie, v lehote uvedenej v predchádzajúcej vete, svoje výhrady a Zhotoviteľ predloží Objednávateľovi opravený mesačný súpis skutočne vykonaných prác, Objednávateľ tento opravený mesačný súpis skutočne vykonaných prác odsúhlasí, alebo k nemu uvedie svoje výhrady najneskoršie do 2 pracovných dní od predloženia tohto opraveného súpisu. Súpis skutočne vykonaných prác podpisuje za Objednávateľa poverený zástupca Objednávateľa a stavebný dozor.

4.8 Na základe vzájomnej dohody zmluvných strán bude splatnosť faktúr 60 dní odo dňa dodania dodávok prác a materiálov.

4.9 Čiastka na úhradu, na ktorú má Zhotoviteľ nárok bude vyčíslená v eurách a úhrada bude vykonaná v eurách.

4.10 Objednávateľ môže kedykoľvek opraviť alebo neuznať ktorúkoľvek položku v rozpočte pokiaľ sa pri realizácii zistí nová nepredvídaná skutočnosť. Za nepredvídanú skutočnosť je možné považovať najmä to, že pri realizácii diela sa rozpočtovaná položka nevyskytuje alebo ide o také riešenie a vyhotovenie danej položky, ktoré je zásadne odlišné od rozpočtovanej položky alebo rozpočtovaná položka je Zhotoviteľom vyhotovená v rozpore s projektovou dokumentáciou, vadami vyhotovenia, ale vyhotovenie nemá vplyv na celkový účel a kvalitu Diela, a pod.

4.11 Objednávateľ je oprávnený pred uplynutím lehoty splatnosti faktúry vrátiť bez zaplatenia faktúru, ktorá neobsahuje niektorú z náležitostí daňového dokladu alebo má iné chyby v obsahu. Spolu s vrátenou faktúrou musí uviesť dôvod vrátenia.

4.12 Zhotoviteľ je povinný, podľa povahy nesprávnosti, faktúru po opravení opätovne vystaviť. Oprávneným vrátením prestáva plynúť lehota splatnosti. Celá lehota plynie znovu odo dňa doručenia (odovzdania) opravenej, alebo nanovo vyhotovenej faktúry Objednávateľovi.

**Článok 5.**

**Čas plnenia**

* 1. Termíny plnenia predmetu zmluvy sú nasledovné:

 **začatie: do 3 pracovných dní od prevzatia staveniska**

 **ukončenie: do 3 mesiacov od dňa odovzdania staveniska**

* 1. Termíny, uvedené v článku 5.1, musia byť Zhotoviteľom presne dodržané tak, aby akýmkoľvek spôsobom neboli ovplyvnené, posunuté, resp. oneskorené práce na zhotovovaní Diela Zhotoviteľom. Podrobnejší vecný a časový harmonogram realizácie Diela, v ktorom sú stanovené vecne vymedzené dôležité termíny postupu prác pri realizácii Diela Zhotoviteľ vypracuje v súčinnosti s prevádzkovými potrebami a pokynmi Objednávateľa a predloží do 5 pracovných dní od prevzatia staveniska.

**Článok 6.**

**Riziká Zhotoviteľa**

6.1 Zhotoviteľ je zodpovedný za akékoľvek zničenie alebo poškodenie fyzického majetku, zranenie osôb a usmrtenie, ku ktorým môže dôjsť počas vykonávania prác v rámci zmluvy. Zhotoviteľ nenesie zodpovednosť v prípade výnimočných rizík.

6.2 Zhotoviteľ nezodpovedá za akékoľvek zničenie alebo poškodenie fyzického majetku, zranenie osôb a usmrtenie v nasledovných prípadoch výnimočných rizík:

a) okolnosti vylučujúce zodpovednosť, pričom za okolnosť vylučujúcu zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.;

b) škody spôsobené výlučne chybným návrhom Diela, na ktoré Zhotoviteľ Objednávateľa písomne upozornil, okrem návrhov, za ktoré je zodpovedný Zhotoviteľ.

**Článok 7.**

**Bezpečnosť pri práci a ochrana životného prostredia**

7.1 Zhotoviteľ

a) je zodpovedný za bezpečnosť všetkých vykonávaných prác na stavenisku počas celej doby realizácie Diela vrátane odstraňovania prípadných vád na ňom,

b) sa zaväzuje, že bude podnikať všetky kroky na ochranu životného prostredia na stavenisku a v jeho okolí a predchádzať škodám a úrazom osôb alebo verejného či iného vlastníctva v dôsledku znečistenia, hluku alebo iných príčin vznikajúcich ako dôsledok jeho metód práce.

7.2 Bezpečnosť a ochrana zdravia pri práci

Zhotoviteľ je povinný dodržiavať úlohy vyplývajúce zo „Zásad BOZP na stavenisku“.

7.3Zhotoviteľ sa zaväzuje, že pri vstupe do hygienických priestorov Objednávateľa budú jeho zamestnanci dodržiavať hygienické zásady a nariadenia platné v priestoroch Objednávateľa.

7.4. Zhotoviteľ sa zaväzuje, že jeho zamestnanci absolvujú potrebné školenia vykonané bezpečnostným technikom Objednávateľa a budú dodržiavať zásady BOZP a PO platné v priestoroch Objednávateľa počas celej doby platnosti Zmluvy.

7.5 Protipožiarna ochrana

Zhotoviteľ musí dodržiavať predpisy orgánov ochrany pred požiarmi a podniknúť všetky nevyhnutné opatrenia v priebehu realizácie Diela vrátane odstraňovania prípadných vád na ňom, aby zabránil vzniku požiaru.

7.6 Ochrana životného prostredia

a) Počas realizovania Diela a odstraňovania prípadných vád na ňom je Zhotoviteľ povinný ochrániť životné prostredie na stavenisku aj mimo neho pred znečistením. Má povinnosť zozbierať všetky druhy odpadov, výrobného a komunálneho odpadu a dopraviť ich na skládku určenú, resp. schválenú Objednávateľom. V prípade nedodržania tejto povinnosti sa Zhotoviteľ zaväzuje znášať všetky dopady (sankcie, pokuty, rozhodnutia a pod.), ktoré budú uplatnené voči Objednávateľovi.

b) Zhotoviteľ je povinný zabezpečiť koordinátora bezpečnosti práce a zároveň je povinný zaobstarať vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku v zmysle Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.

c) Zhotoviteľ je povinný udržiavať na prevzatom stavenisku poriadok, odstraňovať odpady a nečistoty z jeho prác a dodržiavať čistotu používaných priestorov a priľahlých prístupových komunikácii a zabezpečiť bezpečnosť na stavbe a v jej dotknutom okolí.

**Článok 8.**

**Stavenisko**

8.1 Stavenisko je priestor určený na stavbu. Súčasťou staveniska je aj zariadenie staveniska, dočasné skládky materiálu, prístupové cesty a pod. Pri zriadení, usporiadaní, vybavení a likvidácií sa dodržujú ustanovenia o všeobecných technických požiadavkách na výstavbu podľa zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „Stavebný zákon“) a súvisiacich zákonov.

8.2 Objednávateľ odovzdá protokolárne Zhotoviteľovi stavenisko. Túto skutočnosť zaznamenajú zmluvné strany zápisom v stavebnom denníku a osobitným protokolom.

8.3 Bezdôvodné odmietnutie prevzatia staveniska Zhotoviteľom v lehote dlhšej ako 5 pracovných dní od výzvy na prevzatie staveniska sa považuje za podstatné porušenie tejto zmluvy.

**Článok 9.**

**Prístup na stavenisko**

9.1 Zhotoviteľ je povinný umožniť Objednávateľovi a komukoľvek, kto má na to povolenie od Objednávateľa prístup na stavenisko a na ktorékoľvek miesto, kde sa vykonávajú alebo majú vykonať práce v súvislosti s touto zmluvou o dielo.

**Článok 10.**

**Príkazy**

10.1 Zhotoviteľ je povinný vykonávať všetky príkazy Objednávateľa, ktoré sú v súlade s právnymi predpismi, technickými normami a súvisia s vykonávaním Diela v zmysle zmluvy.

**Článok 11.**

**Vlastníctvo na zhotovovanej veci**

11.1 Objednávateľ je od počiatku vlastníkom zhotovovaného Diela. Nebezpečenstvo škody na Diele až do jeho riadneho odovzdania Objednávateľovi znáša Zhotoviteľ.

**Článok 12.**

**Zmeny a doplnky**

12.1 Zhotoviteľ nevykoná zmeny a doplnky žiadnych stavebných prác bez súhlasu Objednávateľa.

**Článok 13.**

**Spolupráca Zhotoviteľa s Objednávateľom na stavbe**

13.1 Za spolupôsobenie Objednávateľa sa označuje odovzdanie staveniska, prevzatie Diela a zaplatenie ceny za Dielo.

13.2 Styk Objednávateľa so Zhotoviteľom bude vykonávaný pomocou záznamov v stavebnom denníku, pravidelnými kontrolami a ďalšími potrebnými a dostupnými formami – vyžaduje sa však písomná forma.

13.3 Pri vedení stavebného denníka sa budú zmluvné strany riadiť ustanoveniami Stavebného zákona.

13.4 Stavebný denník bude viesť Zhotoviteľ odo dňa prevzatia staveniska. Do denníka sa budú zapisovať všetky skutočnosti rozhodujúce pre plnenie zmluvy. Objednávateľ je povinný sledovať obsah denníka a k zápisom pripájať svoje stanovisko. Ak Objednávateľ nesúhlasí s obsahom zápisu v stavebnom denníku, zapíše to s uvedením dôvodov. Do stavebného denníka môžu zapisovať svoje pripomienky oprávnené osoby, v súlade s ustanoveniami stavebného zákona.

13.5 Zhotoviteľ denne robí zápisy do stavebného denníka.

13.6 Stavebný denník musí byť na stavbe trvalo prístupný Objednávateľovi, prípadne iným osobám, ktoré majú právo robiť v ňom zápisy alebo kontroly.

13.7 Zhotoviteľ je povinný dokumentovať postup výstavby (videozáznam, fotografie ...). Táto dokumentácia (kópia videozáznamu, fotografie ...), bude súčasťou dokladov, ktoré odovzdá Zhotoviteľ Objednávateľovi pri odovzdaní a prevzatí diela.

13.8 Zhotoviteľ berie na vedomie, že predmet zmluvy je spolufinancovaný z vlastných zdrojov Objednávateľa a zo zdrojov európskej únie v rámci NFP.

**Článok 14.**

**Prerušenie a zastavenie prác**

14.1 Zhotoviteľ je povinný cestou stavebného denníka, ako aj písomne alebo osobne upozorniť Objednávateľa na skutočnosti, ktoré budú mať za následok prerušenie stavebných prác.

14.2 Objednávateľ je oprávnený zastaviť stavebné práce v týchto prípadoch:

a) ak zistí, že Zhotoviteľ vykonáva Dielo v rozpore so zmluvou o dielo a projektom stavby,

b) pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.

**Článok 15.**

**Kvalita stavebných prác a technologická disciplína**

15.1 Všetky stavebné práce musia byť vykonané podľa projektovej dokumentácie, platných STN, EN a technologických postupov (pokynov výrobcu pre použitie materiálov a výrobkov, ktoré sú súčasťou dodávok) pri dodržaní predpisov o bezpečnosti a ochrane zdravia pri práci a všetky prípadné zmeny, vo vyššie uvedených materiáloch, ktoré vyplynú napr. z novelizácie noriem.

15.2 Kvalitu realizovaných prác bude Zhotoviteľ dokladovať atestmi resp. certifikátmi o kvalite zabudovaných stavebných materiálov, inak sa bude Dielo považovať za dodané s vadami.

**Článok 16.**

**Zmeny a naviac práce**

16.1 Obsah tejto Zmluvy je možné meniť alebo doplňovať len formou písomných dodatkov k tejto Zmluve, ktoré budú platné, ak budú riadne potvrdené a podpísané oprávnenými zástupcami obidvoch Strán.

16.2 Zhotoviteľ nemá nárok na dodatočnú platbu za náklady, ktorým bolo možné predísť pred spracovaním ponuky.

**Článok 17.**

**Ukončenie prác, konečné vyúčtovanie**

17.1 Zhotoviteľ písomne oznámi Objednávateľovi pripravenosť na odovzdanie diela.

17.2 Objednávateľ na základe oznámenia Zhotoviteľa zvolá preberacie konanie.

**Článok 18.**

**Odovzdanie a prevzatie diela**

18.1 K preberaciemu konaniu po ukončení Zhotoviteľ pripraví:

1. správu o vykonaní prác s prípadným opisom vykonaných zmien a odchýlok od projektovej dokumentácie,
2. osvedčenia o akosti použitých materiálov,
3. kópie zo stavebného denníka,
4. doklady o preukázaní zhody, atesty, certifikáty použitých výrobkov na zhotovenom diele,
5. potvrdenie správcu skládky o prijatí stavebných odpadov vo fakturovanom množstve,
6. potvrdenie o odstránení vád a nedorobkov (v prípade, ak boli zistené),
7. fotodokumentáciu, videozáznam z technologických postupov v danom čase, počas realizácie stavby.

18.2 Keď Zhotoviteľ dokončí práce na stavbe a Dielo je v takom stave, aby mohlo slúžiť svojmu účelu, Objednávateľ so Zhotoviteľom spíšu protokol o preberaní prác.

18.3 Objednávateľ prevezme Dielo len bez vád a nedorobkov. Do preukázania splnenia kvalitatívnych parametrov Diela a do odstránenia všetkých nedostatkov a nedorobkov je Objednávateľ oprávnený neuhradiť splatné faktúry Zhotoviteľa.

**Článok 19.**

**Sankcie**

19.1 Zhotoviteľ zaplatí Objednávateľovi zmluvnú pokutu, ak o to Objednávateľ písomne požiada, stanovenú použitím príslušnej sadzby 0,05 % z dohodnutej ceny diela za každý deň, o ktorý je v omeškaní za:

a) neukončenie diela v zmluvnom termíne,

b) ak nezačne s odstraňovaním vád do 5 dní od ich zistenia,

c) ak neodstráni vady v dohodnutom termíne,

d) ak si neprevezme stavenisko v stanovenom termíne.

19.2 Zaplatenie zmluvnej pokuty nezbavuje Zhotoviteľa jeho zodpovednosti.

19.3 Zhotoviteľ má nárok na úrok z omeškania vo výške 0,05 % za každý kalendárny mesiac, o ktorý je Objednávateľ v omeškaní s úhradou faktúry.

19.4 Dodávateľ musí dodržiavať ustanovenia v Zmluve o pripojení zariadenia na výrobu elektriny do distribučnej sústavy spoločnosti Západoslovenská distribučná, a.s., ktorá je neoddeliteľnou prílohou tejto zmluvy ako príloha č. 1. Pri neplnení tejto zmluvy si objednávateľ nárokuje sankcie formou: posledná faktúra, vo výške 10% z ceny diela bez DPH, bude vystavená až po protokolárnom prevzatí diela do trvalej prevádzky objednávateľom. V prípade nedodržania zmluvných podmienok zhotoviteľ nebude túto sumu fakturovať a rozdiel v cene diela bude považovaný za sankciu uplatnenú voči zhotoviteľovi diela.

**Článok 20.**

**Záručná doba – zodpovednosť za vady**

20.1 Záručná doba na Dielo sa po vzájomnej dohode stanovuje na **60 mesiacov**. Začína plynúť zápisničným odovzdaním a prevzatím Diela resp. časti Diela Objednávateľom bez vád a nedorobkov.

20.2 Zhotoviteľ zodpovedá za to, že Dielo bude zhotovené podľa podmienok tejto zmluvy a že počas záručnej doby bude mať vlastnosti dohodnuté v tejto zmluve.

20.3 Oznámenie vád musí byť podané len písomne a v záručnej dobe, inak je neplatné. Musí obsahovať označenie vady, ako sa prejavuje a návrh vysporiadania vád. Zmluvné strany sa dohodli pre prípad vady Diela, že počas záručnej doby má Objednávateľ právo uplatňovať si voči Zhotoviteľovi nároky z vád v zmysle platných právnych predpisov.

20.4 Zhotoviteľ sa zaväzuje začať s odstraňovaním poruchy na Diele do 24 hodín od jej nahlásenia oprávnenej osobe Zhotoviteľa.

**Článok 21.**

**Zisťovanie vád**

21.1 Objednávateľ môže Zhotoviteľovi nariadiť vyhľadanie vady, odkrytie a odskúšanie akýchkoľvek prác (časti Diela) u ktorých predpokladá, že môžu byť chybné.

**Článok 22.**

**Odstránenie vád**

22.1 Objednávateľ je povinný oznámiť Zhotoviteľovi akúkoľvek vadu, o ktorej si je vedomý, ešte pred ukončením záručnej doby.

22.2 Pred ukončením záručnej doby je Zhotoviteľ povinný odstrániť všetky vady, ktoré boli zistené počas záručnej doby.

22.3 Objednávateľ je povinný potvrdiť, že všetky vady sú odstránené až vtedy, keď všetky známe vady boli skutočne odstránené.

**Článok 23.**

**Neodstránené vady po ukončení výstavby**

23.1 Objednávateľ môže, po ukončení výstavby, zadať odstránenie nejakej vady i tretej strane.

23.2 Náklady súvisiace s odstránením vady budú vyúčtované Zhotoviteľovi, ktorý ich uhradí do 30 dní od doručenia faktúry Zhotoviteľovi.

**Článok 24.**

**Odstúpenie od zmluvy**

24.1 Objednávateľ, môže odstúpiť od zmluvy, ak je druhá strana príčinou podstatného porušenia zmluvy.

24.2 Odstúpenie od zmluvy v prípade nepodstatného porušenia zmluvy je možné len v tom prípade, keď oprávnená strana poskytla druhej zmluvnej strane primeranú lehotu s upozornením, že po jej nedodržaní od zmluvy odstúpi.

24.3 Pre odstúpenie od zmluvy platia ustanovenia Obchodného zákonníka.

24.4 Pokiaľ sa od zmluvy odstúpi, Zhotoviteľ je povinný okamžite zastaviť práce, zabezpečiť a ochrániť stavenisko a opustiť ho čo najskôr.

24.5 Ktorákoľvek zo zmluvných strán môže od zmluvy odstúpiť z titulu vyššej moci.

**Článok 25.**

**Vyššia moc – objektívne právne skutočnosti**

25.1 Pre účely tejto zmluvy sa za nepredvídané okolnosti – vyššiu moc - objektívne právne skutočnosti považujú prípady, ktoré nie sú závislé od vôle zmluvných strán a ani ich zmluvné strany nemôžu ovplyvniť, napr. živelné pohromy a pod.

25.2 Ak sa splnenie tejto zmluvy stane nemožným do troch mesiacov od vyskytnutia sa prípadu uvedeného vyššie, strana, ktorá sa bude chcieť odvolať na nepredvídanú okolnosť, bude mať právo odstúpiť od tejto zmluvy po zaslaní písomného oznámenia druhej strane. Odstúpenie je účinné dňom doručenia oznámenia o odstúpení druhej zmluvnej strane.

**Článok 26.**

**Vymedzenie prípadov podstatného a nepodstatného porušenia zmluvy**

26.1 Zmluvné strany označujú porušenie zmluvy za podstatné najmä ak:

a) Zhotoviteľ bezdôvodne odmietne prevziať stavenisko v lehote dlhšej ako 5 pracovných dní od výzvy na prevzatie staveniska,

b) Zhotoviteľ bude meškať s ukončením diela dlhšie ako 30 dní,

c) Objednávateľ v rozpore s touto zmluvou do 30 dní neprevezme dokončené a riadne ponúknuté dielo Zhotoviteľa, alebo neurobí ani opatrenia nasvedčujúce ochote Objednávateľa ukončené dielo prevziať,

d) voči Zhotoviteľovi bude začaté konkurzné konanie alebo konanie o povolenie reštrukturalizácie alebo dôjde k jeho likvidácii bez právneho nástupcu (okrem dobrovoľnej likvidácie za účelom reorganizácie alebo fúzie).

26.2 Podstatné porušenie má za následok, že oprávnená strana môže využiť právo od tejto zmluvy odstúpiť podľa Obchodného zákonníka.

26.3 Ostatné porušenie (nesplnenie) zmluvných povinností označujú zmluvné strany ako nepodstatné.

26.4 Zmluvné strany sa dohodli, že Objednávateľ môže od tejto zmluvy odstúpiť aj z dôvodu nedostatku finančných prostriedkov na realizáciu diela. Zhotoviteľovi v týchto prípadoch nevzniká nárok na náhradu škody. Objednávateľ je povinný zaplatiť Zhotoviteľovi čiastku zodpovedajúcu cene už vykonaných a odberateľom prevzatých prác.

**Článok 27.**

**Platby pri odstúpení od zmluvy**

27.1 Ak sa od zmluvy odstúpi pre jej podstatné porušenie zo strany Zhotoviteľa, Objednávateľ vystaví potvrdenie o cene realizovaných prác (do doby odstúpenia od zmluvy) a má nárok na náhradu škôd z titulu akéhokoľvek omeškania vyplývajúceho z porušenia zmluvy.

27.2 Pokiaľ sa od zmluvy odstúpi pre jej podstatné porušenie Objednávateľom, Zhotoviteľ vyčísli náklady, ktoré mu z toho titulu vzniknú a predloží ich na odsúhlasenie Objednávateľovi.

**Článok 28.**

**Zmena záväzkov**

28.1 Zmena záväzkov tejto zmluvy sa bude uskutočňovať formou písomných dodatkov.

28.2 Objednávateľ je povinný pristúpiť na zmenu tejto zmluvy v predmete a čase plnenia v týchto prípadoch:

a) ak Objednávateľ oneskorene odovzdá stavenisko, doklady potrebné ku začatiu stavby,

b) ak dôjde ku prerušeniu alebo zastaveniu prác z dôvodov na strane Objednávateľa,

c) v prípade živelných pohrôm.

28.3 Zmena záväzkov z tejto zmluvy nesmie byť v rozpore s Čl. 16 tejto zmluvy.

**Článok 29.**

**Záverečné ustanovenia**

29.1 Zmluva vzniká prejavením súhlasu s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany, ktorá ho prejavila.

29.2 Meniť alebo doplňovať text tejto zmluvy je možné len formou písomných číslovaných dodatkov, ktoré budú platné ak budú riadne potvrdené a podpísané oprávnenými zástupcami zmluvných strán. Pre platnosť dodatkov k tejto zmluve sa vyžaduje dohoda o celom texte. Dodatky musia byť vyhotovené v rovnakom počte ako pôvodná zmluva.

29.3 Zhotoviteľ sa zaväzuje strpieť výkon kontroly/auditu súvisiaceho so stavebnými prácami do uplynutia lehôt podľa článku 7 odsek 7.2 zmluvy o NFP a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

29.4 K návrhom dodatkov k tejto zmluve sa zmluvné strany zaväzujú vyjadriť písomne.

29.5 Pre otázky touto zmluvou neriešené platia príslušné ustanovenia Obchodného zákonníka a ostatných všeobecne záväzných právnych predpisov.

29.6 Neoddeliteľnou súčasťou a prílohou tejto zmluvy je rozpočet (ocenený výkaz výmer) v zmysle čl. 2. bod 2.1.

29.7 Táto zmluva je vyhotovená v štyroch rovnopisoch s platnosťou originálu, pričom po podpise zmluvy obdrží Zhotoviteľ dve vyhotovenia, dve sú pre Objednávateľa.

29.8 Táto zmluva nadobúda platnosť a účinnosť dňom jej podpisu oprávnenými zástupcami obidvoch Strán.

29.9 Zmluvné strany prehlasujú, že súhlasia s podmienkami uvedenými v tejto zmluve, čo potvrdzujú svojimi podpismi.

Obsah zmluvy bol obojstranne prijatý za záväzný a potvrdený zmluvnými stranami.

Príloha č. 1. LEV-Zs.Dis – Zmluva o pripojení

V Leviciach, dňa: .......... V...................., dňa: ...................

Za Objednávateľa: Za Zhotoviteľa:

–––––––––––––––––––––– –––––––––––––––––––––––––

 Ing. Miloš Polerecký

 člen predstavenstva

 Ing. Pavel Kyselica

 člen predstavenstva